বিসিএস প্রশাসন একাডেমি

শাহবাগ, ঢাকা

www.bcsadminacademy.gov.bd

**প্রেস রিলিজ**

**বিষয়:** Training of Trainer’s Course on Rio Conventions প্রশিক্ষণ কর্মসূচীর সমাপনী অনুষ্ঠান

**১৯ এপ্রিল ২০১৮ তারিখ বিকাল ০৩.০০ টায় বিসিএস প্রশাসন একাডেমি, শাহবাগ, ঢাকায় Training of Trainer’s Course on Rio Conventions বিষয়ক প্রশিক্ষণ কর্মসূচীর সমাপনী অনুষ্ঠানের আয়োজন করা হয়। সমাপনী অনুষ্ঠানে প্রধান অতিথি**র **আসন অলংকৃত করেন জনপ্রশাসন মন্ত্রণালয়ের সিনিয়র সচিব** ড. মোঃ মোজাম্মেল হক খান এবং বিশেষ অতিথি হিসাবে উপস্থিত ছিলেন জনাব আবদুল্লাহ আল মোহসীন চৌধুরী, সচিব (ভারপ্রাপ্ত), পরিবেশ ও বন মন্ত্রণালয়। **সভাপতিত্ব করেন সরকারের সচিব ও বিসিএস প্রশাসন একাডেমির সম্মানিত রেক্টর জনাব মোঃ আনোয়ারুল ইসলাম সিকদার এনডিসি। অনুষ্ঠানে আরো উপস্থিত ছিলেন একাডেমির সম্মানিত মেম্বার ডাইরেক্টিং স্টাফ, পরিচালকবৃন্দ, ফ্যাকাল্টিবৃন্দ এবং আমন্ত্রিত অতিথিবৃন্দ।**

**অনুষ্ঠানের শুরুতে প্রধান অতিথি ও বিশেষ অতিথিকে ফুল দিয়ে বরণ করা হয়। সম্মানিত কোর্স পরিচালক ড. পিয়ার মোহাম্মদ, পরিচালক (তথ্য প্রযুক্তি) কোর্স প্রতিবেদন উপস্থাপন করেন। প্রধান অতিথি তাঁর বক্তব্যে Rio Conventions -এর উপর আলোকপাত করেন এবং এ ধরণের প্রশিক্ষণ আয়োজনের জন্য পরিবেশ ও বন মন্ত্রণালয়কে ধন্যবাদ জানান। তিনি পরিবেশের সাথে সম্পর্কিত বিভিন্ন মন্ত্রণালয় ও বিভাগ হতে প্রশিক্ষণার্থী মনোনয়নের উপর গুরুত্বারোপ করেন। বিশেষ অতিথি তাঁর বক্তব্যে প্রশিক্ষণ লব্ধ জ্ঞান বাস্তবে প্রয়োগের উপর প্রশিক্ষণার্থীদের আহ্বান জানান। সভাপতির বক্তব্যে সম্মানিত রেক্টর মহোদয় সকলকে ধন্যবাদ জানান এবং প্রশিক্ষণ লব্ধ জ্ঞান যথাযথভাবে প্রয়োগের মাধ্যমে সুখি, সমৃদ্ধ এবং উন্নত বাংলাদেশ গড়ায় আত্মনিয়োগের জন্য প্রশিক্ষণার্থীদের প্রতি আহবান জানান। তিনি প্রশিক্ষণের মেয়াদ, প্রশিক্ষণ পদ্ধতি ও কোর্স কনটেন্ট বিষয়ে সুচিন্তিত মতামত ব্যক্ত করেন। প্রশিক্ষণে বিভিন্ন দপ্তরের মোট ১৬ জন সরকারি কর্মকর্তা অংশ গ্রহণ করেন এবং সাফল্যজনকভাবে প্রশিক্ষণ সমাপ্ত করেন। প্রধান অতিথি ও বিশেষ অতিথি প্রশিক্ষণার্থীদের মাঝে সনদ বিতরণ করেন।**